પરંતુ કોન્ટ્રાકટરો દ્વારા આડેધડ જેસીબી મશીનો દ્વારા ખોદકામ હાથ ધરવામાં આવતા ઠેર ઠેર રોડ સાઇડોમાં ભૂગર્ભમાં નાખેલ ટેલિફોન વાયરો તૂટી જતા તથા ગોકળગતિએ ચાલતી રોડની કામગીરીથી પશ્ચિમ વિસ્તારના ગામોમાં બી.એસ.એન.એલ. ટેલિફોન તથા ઇન્ટરનેટ સુવિધા પર ગંભીર અસર પડવાની સાથે સેવાઓ છેલ્લા એક માસ ઉપરાંત સમયથી ઠપ્પ થઇ જતા ગ્રાહકો અનેક મુશ્કેલીઓનો સામનો કરી રહેલ છે. હિંમતનગર ગ્રામ્ય પોલીસ સ્ટેશનની ટેલિફોન સેવાઓ એક માસ ઉપરાંત સમયથી બંધ થતા પ્રજા પોલીસ સ્ટેશનના સંપર્ક વિહોણી બનતા ઇમરજન્સી સંજોગોમાં પોલીસ સંપર્ક થઇ શકતો નથી. જેના કારણે પશ્ચિમ વિસ્તારની પ્રજા અસુરક્ષિત બની રહેવા પામી છે. જેના કારણે પશ્ચિમ વિસ્તારના ગામોના રહીશોમાં ટેલિફોન તંત્રની કામગીરી સામે અસંતોષની લાગણી અનુભવી રહેલ છે.